text: Nú amerikanska Senatið hevur samtykt nýggja orku- og veðurlagslóg kann tað fáa stóran týdning fyri grøna orkuvinnuna í Danmark
text: #000002
text: Sambært Energy Watch er møguleiki fyri, at fleiri av milliardunum, sum skulu brúkast til at menna eitt nú vindorku, kunnu enda í Danmark, sum longu hevur ein týðandi marknað í USA.
text: #000004
text: -Hetta er eitt einastandandi høvi hjá teimum mongu donsku fyritøkunum, sum arbeiða við varandi orkuloysnum, og eg trúgvi, okkara royndir og framleiðslur kunnu koma at fylla væl í útbyggingini av grønari orku í USA sigur Kristian Jensen. Og her sipar hann fyrst og fremst til framleiðslu av vindmyllum, har Danmark í dag gongur á odda í heiminum.
text: #000007
text: -Vit eru fremst í heiminum at brúka vindmyllur til at framleiða reina og varandi orku. Tí fara vit at fáa ein part av køkuni, tá amerikanarar fara at gera íløgur í m.a. vindorku sigur hann.
text: #000008
text: Ì lógarpakkanum, sum varð samtyktur við minst møguliga fleiritali í Senatinum, eru settar av 370 mia. dollarar til at minka um CO2 útlátið við 40% í 2030.
text: #000009
text: USA er í dag tað landið í heiminum, sum stendur fyri størsta útlátinum, og tí áliggur eisini landinum at ganga á odda í arbeiðinum at minka um útlátið og harvið rudda slóð fyri at forða fyri herviligu veðurlagsbroytingunum.
text: #000011
text: Kring heimin taka bæði stjórnir, veðurlagsgranskarar og felagsskapir sera væl ímóti amerikonsku avgerðini, sum tey meta kann vera við til at seta ferð á grøna orkuskiftið í heiminum sum heild og harvið steðga ella avmarka veðurlagsbroytingarnar. Uttan USA er eitt nú París avtalan frá 2015 um 1,5 stig hitavøkstur einki verd, tí ringt er at fáa onnur lond at gera íløgur í varandi orku, um ikki USA eisini er partur av hesum.
text: #000012
text: Í lógarpakkanum er tað serstakliga broytingin frá diesel- og bensinbilum til elriknar bilar og flutningsfør sum heild, ið verður raðfest og sum fer at vera við til at minka munandi um útlátið. Síðani koma vind- og sólorka, ið skulu gera stóran mun eisini.
text: #000013
text: Fólkatingið vitjar SEV í Húsahaga
text: #000016
text: Oljuprísur uppá 100 dollarar í eygsjón
text: #000020
text: Russland sendir oljutangaskip norður um Sibiria
text: #000021